Alexander Pushkin

Aleksanḍr Sergeyevich Pushkin (Bhâsa Rusia: Алекса́ндр Серге́евич Пу́шкин ) (6 Juni [O.S.: 26 Mei] 1799 – 10 Pèbruari [O.S.: 29 Januwâri] 1837) panèka sala sèttong pangarang Romantis Rusia sè èangghep sareng bânnya' orèng Rusia mènangka penyair bân penḍiri Rusia sè palèng rajâ bân moèern beca'anna. Pushkin èkennal polana nolès puisi narasi sè lanjhâng, namong è buḍi arè nolès prosa bân ḍrama bait.Kurnia, Anton (2019). Ensiklopedia Sastra Dunia. Yogyakarta: Diva Press. hlm. 29. ISBN 978-602-391-662-7. Pushkin arintis pangghuna'an bhâsa vernakular è ḍâlem puisi bân dramana, sè aghâbây gaya carèta acamporaghi ḍrama, romansa, bân parsemon sè molaè jâriya èpagabong sareng sastra Rusia bân ampon cè' èpangaro ghâbây sastrawan Rusia è buḍi arè

Ramana Pushkin panèka toronan ḍâri sala sèttong kalowarga bhângsawan sè palèng towa è Rusia, sè ètelusuri jhâjhârbâ'ânna è Biara Khutyn abaḍ ke-12. embana ḍâri èbuna panèka Ibrahim Petrovich Gannibal, orèng Afrika sè èkèco' bân èperbhudhâk è bâkto ghi' kènè'. Salèrana èbhâkta ka Rusia bân dhâddhi pamimpin militèr, insinyur, bân bhângsawan sè ~kapolong sareng Peter Agung.

Lahèr è Moskow, Pushkin makalowar puisi u-ghâlluna è omorra 15 taon. Bâkto lulus mènangka bâgiyân ḍâri kellas lulusan kasèttong ḍâri Imperial Lyceum sè kalonta è Tsarskoe Selo semma' St. Petersburg, panggung sastra Rusia ampon èakoè bân bkatdhâ èkennal bânnya' orèng. Saellana asakola, Pushkin agabong  è tengnga-tengnga buḍâjâ ḍâ-ngoḍâ intelektual sè oḍi' è ibukota, St. Petersburg. È taon 1820, Alexander Pushkin makalowar puisi lanjhânga sè lu-ghâllu "Ruslan bân Lyuḍmila," è tengnga-tengngana kontroversi è ḍâlem èssè bân gayana.

Pushkin on-laon aghâbây komitmen ghâbây reformasi sosial bân muncul mènangka jhuru oca'na ka'angghuy kaom radikal sastra. Hal ka'ḍinto maḍâteng peggèllè pamarènta, bân èpaèlang ḍâri ibukota. Alexander Pushkin entar ka Kishinev è taon 1820; è ḍissa' Alexander Pushkin neptep kantos taon 1823 bân saellana parjhâlânan musèm panas ka Kaukasus bân Krimea—nolès ḍuwâ' puisi Romantis sè madhâddhiyâghi Alexander Pushkin kasohor, *Tawanan Kaukasus* bân *Air Mancur Bakhchisarai*. È taon 1823 Pushkin apinḍa ka Odessa, è ḍissa' Alexander Pushkin aperrang polè sareng pamarènta, sè ngèrèm Alexander Pushkin ka pengasingan è kebbhunna èbhuna è Rusia lao' ḍâri taon 1824 kantos 1826. Namong, pan-bârâmpan pongghâbâ pamarènta ngèdhinaghi Alexander Pushkin entar ka Tsar Nicholai I ka'angghuy nyo'on ka;angghuy bèbas tor salastarèna ghâ panèka èkabbhulaghi, sè èberri'i. Namong, pan-bârâmpan pemberontak è Pemberontakan Ḍesembrist (1825) è St. Petersburg ampon nyimpen pan-bârâmpan puisi politik sabellunna è antarana sorat-sortdhâ, bân Pushkin dhuli èpamaso' è bâbâ kontrol ketat sensor pamarènta bân èlanglang man de'emman tor nerbitaghi sanyamanna. Salèrana ampon nolès sè bhâkal dhâddhi drama sè palèng kalonta, iyâ arèya Boris Godunov, è bâkto oḍi' è kampong asalla ebhuna, namong ta' bisa èijinaghi kaangghuy nerbitaghi kantos lema taon saterrossa.

 Sombher